In nomine sanctæ et individuæ Trinitatis. Ego Hugo de Plaiostro abbati Cluniacensi et toti ejusdem loci capitulo notum facio in perpetuum, quod de tribus modiis frumenti quos jure hereditario habebam a monachis vestris apud Turrim super Maternam manentibus, in redditibus molendinorum, assensu fratris mei Manasse, duos in commutationem dedi Ellebaudo Fabro et ejus heredibus in perpetuum, et jus quod habebam in illis duobus modiis frumenti, coram Duranno, priore tunc temporis de Turri super Maternam, et coram Milone et Hugone, monachis ejusdem monasterii, in eum et heredes ejus transtuli, ut deinceps monasterium de Turri super Maternam duos modios frumenti Ellebaudo Fabro et ejus heredibus annuatim persolvat, sicut et mihi prius solvere consueverat. Ut autem hæc rata permaneant, sigilli mei impressione et subscriptorum testium annotatione confirmari expediens duxi. Signum Duranni, prioris. S. Milonis, S. Hugonis, monachorum. S. Philippi, militis de Turri super Maternam. S. Johannis, filii ejusdem Philippi. S. Petri, militis, filii Abonis de Plaiostro. S. Stephani, militis de Turri super Maternam. S. Remigii, præpositi de Congeio. S. Eurardi, præpositi de Turri super Maternam. S. Ricardi, præpositi. S. Roberti Anglici majoris. S. Theobaldi Barbæ. S. Johannis Janueredi. S. Berengerii, filii Gisleberti. S. Brehardi. Actum istud apud Turrim super Maternam, ante monasterium, anno Verbi incarnati Mº Cº LXXº VIIIº, regnante domino Philippo anno primo.